Qqaren-d yella yiwen n urgaz zik-nni yesεa seb3a n warrac. Ihi yiwen n wass deg wussan, terfed tmeṭṭut-is s tadist. Ass-nni yufa-d lḥal arrac-nni, arraw n urgaz-nni, qqimen deg tala, wa yettseṭṭil i wayeḍ accekuḥ. Dɣa dinna i ten-id-yewweḍ lexber n yemma-tsen :terfed s tadist. Mi slan s lexber, bedden ɣef yiwen n wawal, msefhamen :"Ma d taqcict i d-turew yemma-tneɣ, ad neg tameɣra ,ad nefreḥ ;ma yella d aqcic am nekni, ad nerfed iɣunam , ad nerwel, ad nennejli, ad nbeddel tamurt! "Mi yesla ubabat ɣef wayen msefhamen warraw-is, yefka-yasen lḥeqq, iwufeq-iten. Dɣa di teswiεt-nni, mi yettmeslay akken ubabat d warraw-is , tεedda syinna settut,tesla akk i wayen nnan.